**Ministru kabineta noteikumu projekta “****Noteikumi par nozarēm, kurām sakarā ar Covid-19 izplatību ir būtiski pasliktinājusies finanšu situācija” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai mazinātu COVID19 ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēckrīzes periodā, noteikumu projekts “**Noteikumi** **par krīzes skartajām nozarēm, kurām sakarā ar Covid – 19 izplatību ir piemērojami pasākumi un īpašie atbalsta mehānismi**”(turpmāk - Projekts) paredz noteikt nozares, kuru Covid-19 skartie darba devēji var pretendēt uz likumā “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” noteiktajiem pasākumiem un īpašajiem atbalsta mehānismiem.Noteikuma projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas vēstnesis”.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, balstoties uz likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēc Ekonomikas ministrijas sākotnējām aplēsēm kopējā Covid-19 vīrusa ietekme uz IKP varētu sastādīt vismaz 1 procentpunktu, turklāt vīrusa izplatības rezultātā galvenie Latvijas ekonomikas sabremzēšanās ietekmes kanāli ir pieprasījuma samazinājums eksporta noieta tirgos, kavējumi izejvielu piegāžu ķēdēs, sekas no iekšzemes pakalpojumu ierobežošanas, ierobežojumi starptautiskajā transportā, ceļotāju plūsmu samazinājums. Straujais pieprasījuma kritums, it īpaši sektoros, kas saistīti ar viesmīlību un ēdināšanu, kultūru, starptautiskajiem pasažieru pārvadājumiem, radījis situāciju, kurā krīzes skarto nozaru darba devējs saskaras ar ievērojamu apgrozījuma samazināšanos un piespiedu dīkstāvēm, kas var novest pie problēmām izmaksāt darbiniekiem atlīdzību. Lai reaģētu uz Covid-19 radītājām sekām, 19.03.2020. Ministru kabineta apstiprinātā un 22.03.2020. izsludinātā likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” paredz ieviest atbalstu krīzes skartiem darba devējiem. Noteikumu projekts nosaka nozares, kurās darba devējam sakarā ar Covid-19 izplatību ir būtiski pasliktinājusies finanšu situācija (turpmāk — krīzes skartās nozares) un uz kurām saistībā ar COVID – 19 izplatību ir radušies krīzes apstākļi (krīzes skartie saimnieciskās darbības veicēji) un kuriem ir piemērojami likumā *“Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”* noteiktie pasākumi un īpašie atbalsta mehānismi. Latvijā COVID-19 negatīvo ietekmi uz ekonomiku sākotnēji vistiešākā veidā izjūt tūrisma un aviotransporta nozare. Augot infekcijas apjomam Latvijā, negatīvās sekas būs redzamas arī izklaides, izmitināšanas un ēdināšanas nozarē, izglītības sektorā u.c. pakalpojumos, kas saistīti ar pasākumu atcelšanu un ārkārtas stāvokļa noteiktajiem ierobežojumiem.Atbilstoši Centrālās statistikas pārvaldes datiem, noteikumu projekta 1.pielikumā norādītajās krīzes tieši skartajās nozarēs, kurām sakarā ar Covid – 19 izplatību ir piemērojami pasākumi un īpašie atbalsta mehānismi, darbojas 17 453 uzņēmumi, kuri kopumā nodarbina 72 707 darbiniekus. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Labklājības ministrija, Kultūras ministrija, Izglītības un zinātnes ministrija, Latvijas Tirdzniecības un rūpniecības kamera, Latvijas Darba devēju konfederācija |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartās nozares, šo nozaru darba devēju darbiniekus, kā arī Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | “Noteikumi par dīkstāves pabalstu darbiniekiem, kurus skar Covid – 19 izplatība” |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un dīkstāves pabalsta risinājuma steidzama ieviešana, lai mazinātu krīzes radītās sekas.  |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieša ietekme uz valsts iestāžu darbu nav, bet gan ietekmē pakārtotu normatīvo aktu izpildi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Nav |
| 3. | Cita informācija | Nav |

**Ekonomikas ministra p.i.,**

**Iekšlietu ministrs S.Ģirģens**

**Vīza:**

**Valsts sekretāra vietā –**

**valsts sekretāra vietnieks E. Valantis**